KILPAILUKUTSU M70 SM LP, TOURIN 3/5 OSAKILPAILU Lahden Golf, Mestari, 06.-07.7.2021

OSALLISTUMISOIKEUS

Pelaajan tulee pelivuoden aikana täyttää tai olla täyttänyt 70 vuotta. Kilpailuun otetaan tasoitusjärjestyksessä enintään 123 pelaajaa. Tasoituksen tulee olla 0...20,0. Kilpailu on avoin 70 vuotta täyttäneille SGL:n jäsenille.

PELIMUOTO

Henkilökohtainen lyöntipeli 18 r, SCR ja HCP tee 55 (n. 5502 m Par 72, reiät 7 ja 14 tiiltä 58) Kaikki osallistuvat automaattisesti kumpaankin sarjaan.

KILPAILUN SÄÄNNÖT

Kilpailun säännöt ovat nähtävillä SGS:n kilpailusivuilla. Golfauton käyttö on sallittu lääkärintodistuksella. Auton käytöstä on sovittava etukäteen järjestäjän kanssa. Autoa käyttävää ei valita maajoukkuetehtäviin.

ILMOITTAUTUMISET

Tehdään netissä Suomen Golfseniorit sivuilla Golfbox kilpailuohjelmassa. Osoite; [**www.suomengolfseniorit.fi**](http://www.suomengolfseniorit.fi) **- Golfbox kilpailukalenteri**. Ilmoittautuminen avautuu 3 viikkoa ennen kilpailua klo 8.00 ja päättyy viikkoa ennen kilpailun alkua klo 18.00. Ilmoittautumisessa tarvitaan tunnukset: **Käyttäjänimi;** FI-oman seuran numero-oma jäsennumero seurassa (kaikki löytyvät eBirdie jäsenkortista) esim; FI-36-2051 **Salasana;** oma syntymäaika esim. 051040.

Anna sähköpostiosoite ja kännykkänumero, jos ohjelma pyytää, niin saat lähtöaikatiedot automaattisesti. Tarkista että oma nimesi tulee pelaajalistalle. Tasoitukset otetaan kilpailupäivän aamuna keskusrekisteristä. Pelaajan on hoidettava, että tasoitus on oikein oman golfseuran tiedostossa. Pelaaja on itse vastuussa tasoituksen oikeellisuudesta. Väärällä tasoituksella pelaaminen aiheuttaa kilpailusta hylkäämisen myös jälkikäteen HCP-sarjan osalta.

LÄHTÖLUETTELO JA TULOKSET

Lähtölistat julkaistaan 6 pv ennen kilpailua klo 18.00 mennessä viimeistään SGS;n Golfbox kilpailukalenterissa.

OSALLISTUMISMAKSU

Kilpailumaksu on 106€. Kilpailumaksu on maksettava ennen kilpailukierrosta caddie masterin toimistoon. KILPAILUMAKSU Sisältää lounaan molempina päivinä. Pelaajan kotiseuran on ilmoitettava mahdollisesta laskutussopimuksesta etukäteen sähköpostitse osoitteeseen lahdengolf@lahdengolf.fi, viimeistään 01.07.2021 klo 18.00.

JOUKKUEKILPAILU

Joukkueen muodostaa 3 pelaajaa. Joukkueet on ilmoitettava 02.07.2021 klo 18.00 mennessä sähköpostilla; kristoivio@hotmail.com. Joukkueen jäsenet on ilmoitettava samaan aikaan. Kilpailumaksu on 40 € / joukkue ja on maksettava ennen ensimmäisen kilpailijan starttia. Samasta seurasta voi osallistua useampia joukkueita.

HARJOITUSKIERROS

Harjoituskierroksen maksu on arkisin ja viikonloppuna 38 €. Harjoituskierroksen voi pelata, kun pelaaja on ilmoittautunut kilpailuun. Tiiajat harjoituskierrokselle varataan caddie masterilta numerosta 03 7841311.

PALKINNOT

Palkinnot jaetaan välittömästi tulosten valmistuttua, jos Koronatilanne sen sallii. Palkintoina jaetaan SM-mitalit kolmelle parhaalle ja lisäksi lahjakorttipalkintoja. Henkilökohtaisessa SCR-sarjassa palkitaan kuusi parasta ja joukkuekilpailussa kolme parasta joukkuetta. HCP sarjasta ei palkintoja jaeta.

MAJOITUS

Majoitusta varatessasi ota huomioon, että samalla viikolla järjestetään Iitissä Moto GP kilpailut ja monet majoituspaikat ovat nyt jo täynnä.

AJO-OHJE

Vanhan Heinolantien varrella (n:o 140). Noin 5 km keskustasta. Osoite on Takkulantie 20, 15230 Lahti

**TERVETULOA!**

**LAHDEN GOLF RY**